ddrg/super_eurlex huggingface dataset:
Euroopa Liidu Teataja L 325 , 14/12/1996 Lk 0005 - 0005



Komisjoni määrus (EÜ) nr 2375/96, 13. detsember 1996, millega muudetakse määrust (EÜ) nr 3223/94 puu- ja köögivilja impordikorra üksikasjalike rakenduseeskirjade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta, [1] viimati muudetud komisjoni määrusega (EÜ) nr 1363/95, [2] eriti selle artikli 23 lõiget 2, ning arvestades, et: komisjoni määrusega (EÜ) nr 3223/94, [3] viimati muudetud määrusega (EÜ) nr 1890/96, [4] kehtestatakse puu- ja köögivilja impordikorra üksikasjalikud rakenduseeskirjad; määruse (EÜ) nr 3223/94 artikli 4 lõikega 4 on ette nähtud, et kindlate impordiväärtuste kohaldamine tuleb lõpetada, kui seitsme järjestikuse päeva jooksul ei ole komisjonile teatatud keskmist tüüpilist hinda; kui nende sätete kohaselt ei kohaldata teatava toote suhtes kindlat impordiväärtust, tuleks ette näha, et kõnealuse toote suhtes kohaldatakse kindlat impordiväärtust, mis on võrdne kehtivate kindlate väärtuste viimase keskmisega; samuti tuleks täpsustada, et viimase ühikuväärtuse kasutamine kindla impordiväärtusena komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, [5] viimati muudetud määrusega (EÜ) nr 2153/96 [6]) artiklites 173–176 määratletud tähenduses piirdub iga kõnealuse määruse lisaga sätestatud kohaldamisperioodi algusega; käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 3223/94 artikli 4 lõiked 4 ja 5 asendatakse järgmisega: "4. Lisa A osas sätestatud kohaldamisperioodide jooksul kehtivaid kindlaid impordiväärtusi kohaldatakse kuni nende muutmiseni. Nende kohaldamine lõpetatakse ka siis, kui seitsme järjestikuse päeva jooksul ei ole komisjonile teatatud keskmist tüüpilist hinda. Kui vastavalt esimesele lõigule ei kohaldata teatava toote suhtes kindlat impordiväärtust, võrdub selle toote suhtes kohaldatav kindel impordiväärtus viimase keskmise kindla impordiväärtusega. 5. Olenemata lõikest 1, kui kindla impordiväärtuse arvutamine ei ole olnud võimalik, võrdub toote suhtes kohaldatav kindel impordiväärtus selle toote suhtes kohaldatava viimase ühikuväärtusega määruse (EMÜ) nr 2454/93 artiklites 173–176 määratletud tähenduses alates lisa A osas sätestatud kohaldamisperioodide esimesest päevast." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. detsember 1996 Komisjoni nimel komisjoni liige Franz Fischler [1] EÜT L 118, 20.5.1972, lk 1. [2] EÜT L 132, 16.6.1995, lk 8. [3] EÜT L 337, 24.12.1994, lk 66. [4] EÜT L 249, 1.10.1996, lk 29. [5] EÜT L 253, 11.10.1993, lk 1. [6] EÜT L 289, 12.11.1996, lk 1. --------------------------------------------------
Euroopa Liidu Teataja L 187 , 26/07/1996 Lk 0033 - 0033



Komisjoni määrus (EÜ) nr 1461/96, 25. juuli 1996, teatavate Poolast, Rumeeniast, Bulgaariast, Tšehhi Vabariigist ja Slovaki Vabariigist pärit, nõukogu määruse (EÜ) nr 3448/93 lisas loetletud põllumajandussaaduste töötlemisel saadud kaupade impordi suhtes kohaldatavate tariifikvootide avamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette teatavate põllumajandussaaduste töötlemisel saadud kaupadega kauplemise kord, [1] eriti selle artikli 7 lõiget 2, ning arvestades, et: teatavate Poolast, Rumeeniast, Bulgaariast, Tšehhi Vabariigist ja Slovaki Vabariigist pärit, määruse (EÜ) nr 3448/93 lisas loetletud põllumajandussaaduste töötlemisel saadud kaupade (mille suhtes kohaldatakse vähendatud põllumajanduskomponenti) impordi suhtes kohaldatavad tariifikvoodid on avatud komisjoni määrusega (EÜ) nr 478/96, [2] millega muudetakse määrust (EÜ) nr 3238/94 [3]; komisjoni määrusega (EÜ) nr 1460/96 [4] kehtestatakse sooduskorra üksikasjalikud rakenduseeskirjad määruse (EÜ) nr 3448/93 artikliga 7 ettenähtud kauplemiseks põllumajandussaaduste töötlemisel saadud teatavate kaupadega; selle määrusega asendatakse ja tunnistatakse kehtetuks määrus (EÜ) nr 3238/94, samuti komisjoni määrus (EÜ) nr 1294/94, [5] kuid ei avata tariifikvoote; seetõttu tuleks määrusega (EÜ) nr 478/96 avatud kvoodid säilitada eraldi õigusaktidega; käesolevas määruses sätestatud meetmed on kooskõlas II lisas loetlemata töödeldud põllumajandussaadustega kauplemist puudutavaid horisontaalküsimusi käsitleva korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. jaanuarist kuni 31. detsembrini 1996 kohaldatakse määruse (EÜ) nr 478/96 I, II, III, IV ja V lisas loetletud Poolast, Rumeeniast, Bulgaariast, Tšehhi Vabariigist ja Slovaki Vabariigist pärit kaupade suhtes vähendatud põllumajanduskomponente iga-aastaste kvootide piires ja nimetatud lisades sätestatud tingimustel. Artikkel 2 CN-koodi 19019091 alla kuuluvatele kaupadele, mille suhtes kohaldatakse vähendatud põllumajanduskomponenti, antakse nende importimisel järgmised numbrid: - 09.5467 Bulgaariast pärit kaupadele, - 09.5227 Ungarist pärit kaupadele, - 09.5417 Tšehhi Vabariigist pärit kaupadele, - 09.5417 Slovaki Vabariigist pärit kaupadele. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Määrust kohaldatakse 1. juulist 1996. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. juuli 1996 Komisjoni nimel komisjoni liige Martin Bangemann [1] EÜT L 318, 20.12.1993, lk 18. [2] EÜT L 68, 19.3.1996, lk 10. [3] EÜT L 338, 28.12.1994, lk 30. [4] EÜT L 187, 26.7.1996, lk 18. [5] EÜT L 141, 4.6.1994, lk 12. --------------------------------------------------
Komisjoni määrus (EÜ) nr 1307/96,

4. juuli 1996,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EÜ) nr 1192/96, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et siduva tariifiinformatsiooni saaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 4. juuli 1996

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 156, 29.6.1996, lk 15.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

Toaõhu ioniseerimiseks kasutatav elektriseade, milles on tsentrifugaalventilaator, negatiivsete ioonide generaator ja kolmeetapiline filtreerimissüsteem (eelfilter suurte osakeste jaoks, tekstiilkiust elektrifitseeritud peafilter ja desodoreeriv aktiivsöefilter). | 85438990 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XVI jaotise märkusega 3 ning CN-koodide 8543, 854389 ja 85438990 sõnastusega. Seadme põhiülesanne on ioonide tootmine. |

--------------------------------------------------
Nõukogu määrus (EMÜ) nr 1095/96,

18. juuni 1996,

vastavalt GATTi artikli XXIV lõikele 6 toimunud läbirääkimiste tulemusel koostatud CXL-loendis sätestatud kontsessioonide rakendamise kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113,

võttes arvesse komisjoni ettepanekut

ning arvestades, et:

pärast Austria, Soome ja Rootsi ühinemist on ühendus sõlminud teatavate kolmandate riikidega kokkulepped, mis käsitlevad vastavalt GATTi artikli XXIV lõikele 6 [1] toimunud läbirääkimiste tulemusi; nendes kokkulepetes nähakse muu hulgas ette teatavad ühenduse kohustused põllumajanduse valdkonnas; vastavalt nendele kokkulepetele on komisjon koostanud uue CXL-loendi (Euroopa ühendused), mida kohaldatakse 1. jaanuari 1995. aasta koosseisuga ühenduse tolliterritooriumi suhtes ja millega asendatakse LXXX-loend (Euroopa ühendused) 1994. aasta GATTi juurde kuuluva Marrakeši protokolli lisas; CXL-loend on saadetud Maailma Kaubandusorganisatsioonile; CXL-loendis sätestatud kohustused, eelkõige alates 1. jaanuarist 1996 jõustuvad kohustused, tuleb täita esimesel võimalusel; seepärast peaks nõukogu volitama komisjoni võtma nõutavaid meetmeid vastavalt korralduskomitee menetlusele; lihtsustamise huvides tuleks samuti sätestada sama menetluse kasutamine CXL-loendisse nõukogu poolt lubatud muudatuste tegemiseks,

ON VASTU VÕTNUD KÄESOLEVA MÄÄRUSE:

Artikkel 1

1. Komisjon võtab esimesel võimalusel vastu alates jaanuarist 1996 nõutavad meetmed Maailma Kaubandusorganisatsioonile saadetud ja 1. jaanuari 1995. aasta koosseisuga ühenduse tolliterritooriumi suhtes kohaldatavate CXL-loendis (Euroopa ühendused) sätestatud kontsessioonide rakendamiseks põllumajanduses. Sellised meetmed võetakse vastu nõukogu juuni 1992. aasta määruse (EMÜ) nr 1766/92 (teraviljaturu ühise korralduse kohta) [2] artiklis 23 ettenähtud korra, muude ühist turukorraldust käsitlevate määruste vastavate sätete ja CN-koodi 07019051 alla kuuluvate toodete osas nõukogu mai 1972. aasta määruse (EMÜ) nr 1035/72 (puu- ja köögiviljaturu ühise korralduse kohta) [3] artikli 33 kohaselt.

2. Kui nõukogu lubab muudatuste tegemist CXL-loendisse, võetakse sellest tulenevad meetmed vastu lõikes 1 osutatud korra kohaselt.

Artikkel 2

Käesolev määrus jõustub selle Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 18. juuni 1996

Nõukogu nimel

eesistuja

C. Burlando

[1] EÜT L 334, 30.12.1995, lk 25 ja 38.

[2] EÜT L 181, 1.7.1992, lk 21. Määrust on viimati muudetud määrusega (EÜ) nr 1863/95 (EÜT L 179, 29.7.1995, lk 1).

[3] EÜT L 118, 20.5.1972, lk 1. Määrust on viimati muudetud määrusega (EÜ) nr 1363/95 (EÜT L 132, 16.6.1995, lk 8).

--------------------------------------------------
Komisjoni määrus (EÜ) nr 859/96,

10. mai 1996,

1995. aastal Norrast pärinevalt impordilt tasutud imporditollimaksude osalise tagasimaksmise kohta Euroopa Ühenduse ning Islandi Vabariigi, Norra Kuningriigi ja Šveitsi Konföderatsiooni vahel teatavate põllumajandustoodete suhtes kirjade vahetuse teel sõlmitud kokkulepete alusel

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 20. detsembri 1995. aasta otsust 95/582/EÜ Euroopa Ühenduse ning Islandi Vabariigi, Norra Kuningriigi ja Šveitsi Konföderatsiooni vahel teatavate põllumajandustoodete suhtes EÜ kirjade vahetuse teel sõlmitud kokkulepete kohta, [1] eriti selle artiklit 2,

ning arvestades, et:

20. detsembril 1995 määrati Norra päritolu vadakujuustu osas kindlaks tariifikvoot, mis jõustus 1. jaanuaril 1995; 1995. aastal kohaldati nimetatud juustu importimisel ühendusse imporditollimakse või impordimakse täies ulatuses; tariifikvoodi maksimummäära järgiti; seetõttu tuleks kehtestada kord, mis võimaldab asjaomastel ettevõtjatel saada tagasimakse, mis kataks tegelikult makstud impordimaksude ja tollimaksude ning selle tollimaksu vahe, mis on kindlaks määratud komisjoni 30. juuni 1995. aasta määruse (EÜ) nr 1600/95, milles sätestatakse piima ja piimatoodete impordi korra üksikasjalikud rakenduseeskirjad ja kehtestatakse tariifikvoodid [2] (viimati muudetud määrusega (EÜ) nr 694/96 [3] III lisas;

tagasimaksete arvutamise korra kehtestamisel tuleks arvesse võtta asjaolu, et alates 1. veebruarist 1995 on ühises põllumajanduspoliitikas kohaldatavat eküü väärtust kohandatud ning alates 1. juulist 1995 muudeti impordimaksud imporditollimaksudeks;

käesolevas määruses sätestatud meetmed on kooskõlas piima- ja piimatooteturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

1. Määruse (EÜ) nr 1600/95 III lisas kindlaksmääratud imporditollimaksu ja importimisel tegelikult makstud impordimaksu või imporditollimaksu vahe makstakse Norrast imporditud vadakujuustu osas tagasi 1. jaanuarist 31. detsembrini 1995 impordisertifikaadi ning kõnealuse impordi vabasse ringlusse lubamise deklaratsiooni esitamisel.

2. Tagasimaksetaotlused tuleb esitada 30 päeva jooksul alates käesoleva määruse jõustumisest.

Artikkel 2

1. Artiklis 1 osutatud vahe arvutamise aluseks on tegelikult makstud imporditollimaks riigi vääringus ja määruse (EÜ) nr 1600/95 III lisas kindlaksmääratud imporditollimaks, mis arvestatakse riigi vääringusse ümber vabasse ringlusse lubamise deklaratsiooni aktsepteerimise päeval kohaldatava ümberarvestuskursi alusel.

2. Impordi osas, mis teostati 1. kuni 31. jaanuarini 1995, jagatakse määruse (EÜ) nr 1600/95 III lisas kindlaksmääratud imporditollimaks arvuga 1,207509.

Artikkel 3

Käesolev määrus jõustub kolmandal päeval pärast avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 10. mai 1996

Komisjoni nimel

komisjoni liige

Franz Fischler

[1] EÜT L 327, 30.12.1995, lk 17.

[2] EÜT L 151, 1.7.1995, lk 12.

[3] EÜT L 97, 18.4.1996, lk 18.

--------------------------------------------------
Komisjoni määrus (EÜ) nr 617/96,

3. aprill 1996,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 586/96, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et siduva tariifiinformatsiooni saaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 7. veerus näidatud CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 3. aprill 1996

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 84, 3.4.1996, lk 18.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

Kaasaskantav patareitoitel värvilisest plastmassist elektrooniline laste klahvpill 32 miniklahviga ning juhtimisseadmestik orkestripillide, rütmide, esitusviisi, helitugevuse ja toite jaoks. | 95035000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 92 märkuse 1 punktiga c ning CN-koodide 9503 ja 95035000 sõnastusega. Oma väliskujunduse ja piiratud suuruse tõttu ei ole see toode muusikariist grupi 92 tähenduses. |

--------------------------------------------------
Nõukogu määrus (EÜ) nr 2470/96,

17. detsember 1996,

millega nähakse ette ühenduse sordikaitse kestuse pikendamine kartulite puhul

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 27. juuli 1994. aasta määrust (EÜ) nr 2100/94 ühenduse sordikaitse kohta, [1] eriti selle artikli 19 lõiget 2,

võttes arvesse komisjoni ettepanekut

ning arvestades, et:

on teada, et tehnilised raskused kartuli aretamisel nõuavad võrreldes valdava enamuse muude põllukultuuridega pikaajalisi kulutusi teadusuuringutele; lisaks on turult saadud kogemused näidanud, et uue kartulisordi kaubanduslik väärtus võrreldes muude samuti pikaajalisi teadusuuringuid nõudvate põllumajanduslike liikidega ilmneb üksnes pika aja jooksul; nendel põhjustel on teadusuuringute õiglane toetamine võimalik üksnes kaitse suhteliselt hilisel etapil, võrreldes muude põllukultuuridega;

sellise õiglase toetamise saavutamist soosiva õigusliku keskkonna loomiseks on asjakohaseim meede pikendada ühenduse sordikaitse esialgset kestust kartulite puhul viie aasta võrra;

sellist pikendamist tuleks kohaldada kõikide kehtivate ühenduse sordikaitsete suhtes, mis on kehtestatud enne käesoleva määruse jõustumist või mis kehtestatakse tulevikus, välja arvatud juhul, kui sordikaitse omanik sellest asjakohaselt loobub või kui ühenduse sordiamet lõpetab sordikaitse oma otsusega;

pikendamise aega tuleks vähendada, kui sama sorti käsitlev riiklik kaitse on kehtinud liikmesriigis enne sordi ühenduse kaitse alla võtmist ning aretajal oleks vastavalt olnud võimalik sordist kasu saada; samalaadne põhimõte on juba sätestatud määruse (EÜ) nr 2100/94 artikli 116 üleminekusätete alusel,

ON VASTU VÕTNUD KÄESOLEVA MÄÄRUSE:

Artikkel 1

1. Määruse (EÜ) nr 2100/94 artikli 19 lõikega 1 ettenähtud ühenduse sordikaitse kestust pikendatakse kartulisortide puhul viie aasta võrra, ilma et see piiraks nimetatud määruse artikli 116 lõike 4 sätete kohaldamist.

2. Sortide puhul, mis võeti enne ühenduse kaitse alla võtmist riikliku kaitse alla, kuid mille suhtes ei kohaldata nimetatud määruse artikli 116 lõike 4 neljandat taanet, vähendatakse lõikes 1 nimetatud pikendamist pikima täisaastates perioodi võrra, mille jooksul sama sordi puhul on enne ühenduse kaitse alla võtmist kehtinud liikmesriigis mis tahes sordikaitse.

Artikkel 2

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 17. detsember 1996

Nõukogu nimel

eesistuja

I. Yates

[1] EÜT L 227, 1.9.1994, lk 1. Määrust on muudetud määrusega (EÜ) nr 2506/95 (EÜT L 258, 28.10.1995, lk 3).

--------------------------------------------------
Nõukogu määrus (EÜ) nr 2382/96,

9. detsember 1996,

millega tunnistatakse kehtetuks määrused (EMÜ) nr 990/93 ja (EÜ) nr 2471/94, ja mis käsitleb Jugoslaavia Liitvabariigi (Serbia ja Montenegro), Horvaatia Vabariigis asuva ÜRO kaitsealuse tsooni ning Bosnia ja Hertsegoviina Vabariigis asuvate Bosnia serblaste kontrolli all olevate alade suhtes kehtinud majandus- ja finantssuhete piirangute lõpetamist

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikleid 73 g ja 228a,

võttes arvesse 9. detsembri 1996. aasta ühisseisukohta nr 96/08/ÜVJP, mille nõukogu määratles Euroopa Liidu lepingu artikli J.2 alusel ja mis käsitleb Jugoslaavia Liitvabariigi (Serbia ja Montenegro), Horvaatia Vabariigis asuva ÜRO kaitsealuse tsooni ning Bosnia ja Hertsegoviina Vabariigis asuvate Bosnia serblaste kontrolli all olevate alade suhtes kehtinud majandus- ja finantssuhete piirangute lõpetamist, [1] mille kohta Ühinenud Rahvaste Organisatsiooni Julgeolekunõukogu on vastu võtnud otsuse oma resolutsioonis 1074 (1996),

võttes arvesse komisjoni ettepanekut

ning arvestades, et:

ÜRO Julgeolekunõukogu otsustas oma resolutsioonis 1974 (1996) lõpetada resolutsiooni 1022 (1995) punkti 4 alusel meetmed, mida rakendati vastavalt resolutsioonidele 757 (1992), 787 (1992), 820 (1993), 942 (1994), 943 (1994), 988 (1995), 992 (1995), 1003 (1995) ja 1015 (1995);

niisuguses olukorras tuleks määrused (EMÜ) nr 990/93 [2] ja (EÜ) nr 2471/94 [3] kehtetuks tunnistada,

ON VASTU VÕTNUD KÄESOLEVA MÄÄRUSE:

Artikkel 1

Määrused (EMÜ) nr 990/93 ja (EÜ) nr 2471/94 tunnistatakse kehtetuks.

Artikkel 2

Liikmesriigid võivad kooskõlas seadusega vabastada kõik varad ja rahalised vahendid, mis olid eelnevalt arestitud või külmutatud vastavalt määrustele (EMÜ) nr 990/93 ja (EÜ) nr 2471/94, tingimusel et niisugused varad, mille suhtes kehtivad nõuded, kinnipidamisõigus, kohtuotsused või koormatised, või mis kuuluvad asjaomase liikmesriigi seaduste või seal tunnustatud raamatupidamistava kohaselt maksujõuetuks peetavale või selliseks tunnistatud isikule, ettevõttele, korporatsioonile või muule üksusele, jäävad külmutatuks või arestituks, kuni need vabastatakse vastavalt kohaldatavale seadusele.

Artikkel 3

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates 2. oktoobrist 1996.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 9. detsember 1996

Nõukogu nimel

eesistuja

B. Howlin

[1] EÜT L 328, 18.12.1996, lk 1.

[2] EÜT L 102, 28.4.1993, lk 14, peatatud määrusega (EÜ) nr 462/96 (EÜT L 65, 15.3.1996, lk 1).

[3] EÜT L 266, 15.10.94, lk 1, peatatud määrusega (EÜ) nr 462/96 (EÜT L 65, 15.3.1996, lk 1).

--------------------------------------------------